രണ്ടാം ദിവസവും ഇരുപതിനായിരത്തില് കുറവ് ന്യൂഡല്ഹി: രാജ്യത്തെ പുതിയ കൊവിഡ് കേസുകളുടെ പ്രതിദിന കണക്ക് തുടര്ച്ചയായി രണ്ടാം ദിവസവും ഇരുപതിനായിരത്തില് താഴെ. കേന്ദ്ര ആരോഗ്യ മന്ത്രാലയം ഇന്നു രാവിലെ പുതുക്കിയ കണക്കുപ്രകാരം അവസാന ദിവസം സ്ഥിരീകരിച്ചത് 18,870 പുതിയ കേസുകളാണ്. ഇതില് 11,196 കേസുകള് കേരളത്തിലേത്. രാജ്യത്തെ ആക്റ്റിവ് കേസുകള് വീണ്ടും കുറഞ്ഞ് 2.82 ലക്ഷത്തിലെത്തിയിട്ടുണ്ട്. 194 ദിവസത്തിനിടയിലെ കുറഞ്ഞ നിലയാണിത്.അവസാന ദിവസം 378 മരണം കൂടി കൊവിഡ് മൂലമെന്നു രേഖപ്പെടുത്തി. ഇതില് 149ഉം കേരളത്തിലേതാണ്. ഹരിയാനയില് 64, മഹാരാഷ്ട്രയില് 60 മരണം വീതമാണ് പുതുതായി കണക്കിലെത്തിയത്. ഇതുവരെ രാജ്യത്തു വൈറസ് ബാധിച്ചു മരിച്ചത് 4,47,751 പേര്. ഇതില് 1.39 ലക്ഷത്തോളവും മഹാരാഷ്ട്രയിലാണ്. കര്ണാടകയില് 37,000ല് അധികവും തമിഴ്നാട്ടില് 35,000ല് അധികവും പേര് ഇതുവരെ മരിച്ചു. ഡല്ഹിയില് 25,000 കടന്നിട്ടുണ്ട്. ഇതുവരെയുള്ള മരണസംഖ്യയില് അഞ്ചാമതുള്ള കേരളത്തില് 24,810 പേരാണു മരിച്ചത്. ഉത്തര്പ്രദേശില് 22,891, പശ്ചിമ ബംഗാളില് 18,764 പേര് വീതം മരിച്ചിട്ടുണ്ട്.ദേശീയ റിക്കവറി നിരക്ക് 97.83 ശതമാനമായി ഉയര്ന്നു. 2020 മാര്ച്ചിനു ശേഷം ഇത്രയും ഉയരുന്നത് ആദ്യം. പ്രതിദിന ടെസ്റ്റ് പോസിറ്റിവിറ്റി നിരക്ക് 1.25 ശതമാനമായാണ് ഇടിഞ്ഞിരിക്കുന്നത്. പ്രതിവാര നിരക്ക് 1.82 ശതമാനം. അതേസമയം, കേരളത്തില് 11 ശതമാനത്തിലേറെ പോസിറ്റിവിറ്റി നിരക്കുണ്ട്. രാജ്യത്ത് ഇതുവരെ കൊവിഡ് ബാധിച്ചത് 3.37 കോടിയിലേറെ പേര്ക്കാണ്. ഇതില് 3.29 കോടിയിലേറെ പേര് രോഗമുക്തരായി. 87.66 കോടിയിലേറെ വാക്സിന് ഡോസുകള് ഇതുവരെ വിതരണം ചെയ്തു.